አባ መኰንን አማኑኤል - ከተማ ቫቲካን
ኣብቲ ርክብ ናይ ላዕለዋይ ቤትጽሕፈት ንኣገልግሎት ኩለንትናዊ ሰብኣዊ ምዕባሌ ዋና ሓላፊ ብፁዕ ካርዲናል ፒተር ተርክሰን እውን ተረኺቦም ብምንባሮም ንኩሎም ወኪሎም ንቅድስነቶም ሰላምታ ምስ ኣቅረቡ ቅዱስነቶም እውን ዓጸፌታ ሰላምታ ብምምላስ ነቲ ቅድሚ 500 ዓመታት ናብ ጥቀ ቅዱስ ልበ ኢየሱስ ዝገበርዎ ወፈያ ብምንኣድ ሓኪም ኣሰር ክርስቶስ ብምኽታል ከምቲ ንሱ ዝገበሮ እናገበረ ናብቶም ሕክምና ዘድልዮም ምናዳ ከኣ ረዳኢ ዘይብሎም እሞ ኣብ ጸገም ናብ ዝርከቡ ክቀርቡን ኩለንትናዊ ፍወሳ ከወፍዩን ኣዘኻኺሮም።
ምፍዋስ ማለት ምስቲ ሰብ ምዝታይ እዩ!
ቅዱስነቶም ካብዚ ብቀጥታ ናብቲ ጐይታና ኢየሱስ ክርስቶስ ዝጥቀሞ ዝነበረ ኣገባብ ይኸዱ እሞ ብቀንዱ ኢየሱስ ናብቶም ቈላሕታ ዝሰኣኑ ሕሙማትን ዝሳቀዩን ኣናቀረበ ይትንክፎምን ዘፈር ክዳኑ ከይተረፈ ብምትንካፍ ክሓውዩን የፍቅደሎም ነሩ። ነዚ ከኣ ቀረባኦም ብምዃን ምሳኦም ብምውሳእ ይገብሮ ነበረ። ኣብ ብዙሕ ክፍልታት ወንጌል እንታይ ክገብረልካ ትደሊ እንክብል ይሓቶም።
ስለዚ ናብ ሕሙማት እንትክትቀርቡ ጥንቃቄ ኣተኩሮ ኣኽብሮ የድሊ እንክብሉ ቃሎም ሂቦም።